stanford-oval/wikipedia huggingface dataset:
Juan Jesús Gutiérrez

Juan Jesús Gutiérrez (s. 26. kesäkuuta 1969 Reinosa, Espanja) on entinen espanjalainen maastohiihtäjä, joka kilpaili kansainvälisellä huipputasolla vuosina 1991–2006.
Gutiérrez oli parhaimmillaan pitkillä matkoilla ja vapaan hiihtotavan kilpailuissa. Hän teki läpimurtonsa sijoittuessaan yhdeksänneksi 50 kilometrin vapaan hiihtotavan kilpailussa Val di Fiemmen MM-kilpailuissa 1991. Neljä vuotta myöhemmin hän sijoittui Thunder Bayn MM-kisoissa samalla matkalla kuudenneksi.
Gutiérrez sijoittui maailmancupin kilpailuissa parhaimmillaan kolmanneksi 72 kilometrin vapaan hiihtotavan kilpailussa Lamoura Mouthe'ssa helmikuussa 2000. Kilpailun voitti niin ikään Espanjaa edustanut Johan Mühlegg. FIS:n Marathon Cupissa Gutiérrez voitti alkuvuodesta 2002 kilpailut Predazzossa ja Samedanissa.
Arvokilpailusijoitukset 20 joukkoon

Olympialaiset
Albertville 1992: 50 km (v) 19.
Lillehammer 1994: 50 km (p) 19.
Salt Lake City 2002: 30 km (v) 17., 50 km (p) 20.
MM-kilpailut
Val di Fiemme 1991: 50 km (v) yhdeksäs
Falun 1993: 50 km (v) 18.
Thunder Bay 1995: 50 km (v) kuudes, takaa-ajo 15.
Trondheim 1997: 50 km (p) 20.
Ramsau 1999: 30 km (v) 13., 50 km (p) 17.
Lahti 2001: 50 km (v) 17.
Val di Fiemme 2003: 50 km (v) 11.
Euro Crack

| Euro Crack> Tiedot |
| --- | --- |
Tyylilaji:  rap
Kotipaikka:  Suomi
Laulukieli:  suomi
Jäsenet:  Julma-Henri, räp   RPK, räp, tuotanto  
Levy-yhtiö:  Fullsteam Records   Mörssi  
Infobox OKNimi-testi OK: 
Euro Crack (joskus kirjoitettuna Eurocrack, tyyliteltynä E U R O C R A C K) on suomalainen rap-duo, jonka muodostavat rap-artisti Julma-Henri ja rap-artisti/tuottaja RPK.
Historia

Julma-Henrin ja RPK:n yhteistyö alkoi jo vuonna 2010. Kaksikon ensimmäinen yhteinen julkaisu Kutsu EP julkaistiin 9. joulukuuta 2010. EP:tä seurasi seuraavan vuoden helmikuussa julkaistu kaksikon ensimmäinen kokopitkäalbumi ”HENRI”. Se nousi Suomen virallisen albumilistan 23. sijalle ja vietti listalla yhteensä kaksi viikkoa. Albumilta julkaistiin musiikkivideoina kappaleet "Kutsu" ja "Pala". Kumpikin julkaisu julkaistiin Mörssi -levy-yhtiön kautta, ja RPK toimii niillä vain tuottajana.
Euro Crack -projekti lähti käyntiin kuitenkin vasta keväällä 2012, kun kaksikon seuraava julkaisu Euro Crack EP julkaistiin. Se julkaistiin ilmaisladattavana internetissä sekä vinyyliversiona. Albumin kappaleista "E.U.R.O.C.R.A.C.K." ja "Pommi" julkaistiin musiikkivideot. Aikaisempien julkaisujen sijaan RPK toimii EP:llä tuottajan lisäksi räppärinä.
Ensimmäinen Euro Crack -artistinimellä julkaistu julkaisu, H U U M E -niminen pitkäsoitto, julkaistiin 28. kesäkuuta 2013. Albumi nousi parhaimmillaan Suomen virallisen albumilistan seitsemännelle sijalle ja vietti listalla kahdeksan viikkoa. Albumin kappaleista ”S P A C E D O U T”, ”D O U P P I I D O U P P A A”, ”K R Ä K K Ä K R Ä N K K Ä” ja ”O L E N I I N K U O L E T” on julkaistu musiikkivideot. Albumi julkaistiin kaiken kaikkiaan viidessä eri formaatissa: CD:nä, vinyylinä, kasettina, muistitikulla ja digitaalisena versiona. Se julkaistiin Fullsteam Recordsin kautta.
Diskografia > Albumit

”HENRI” (2011) (nimellä Julma-Henri & RPK)
H U U M E (2013)
Diskografia > EP:t

Kutsu EP (2010) (nimellä Julma-Henri & RPK)
Euro Crack EP (2012) (nimellä Julma-Henri & RPK)
Diskografia > Musiikkivideot

Kutsu (2010) (nimellä Julma-Henri & RPK)
Pala (2011) (nimellä Julma-Henri & RPK)
E.U.R.O.C.R.A.C.K. (2012) (nimellä Julma-Henri & RPK)
Pommi (2012) (nimellä Julma-Henri & RPK)
S P A C E D O U T (2013)
D O U P P I I D O U P P A A (2013)
K R Ä K K Ä K R Ä N K K Ä (2013)
O L E N I I N K U O L E T (mukana Khid, Ameeba & Klommo, 2013)
Aiheesta muualla

Euro Crack Facebook -sivustolla
Euro Crack SoundCloud -sivustolla
Mörssin sivusto
K. E. Kontro

Kaarlo Elias (Kalle) Kontro (s. 9. heinäkuuta 1886 Suistamo – 21. maaliskuuta 1928 Helsinki
) oli suomalainen liikemies.
Kontro oli kansakoulun käytyään aluksi erään kauppaliikkeen palveluksessa Sortavalassa. Hän lähti opiskelemaan Katrineholmin kauppaopistoon Ruotsiin ja oli sittemmin työssä kirjeenvaihtajana ja kauppamatkustajana Buck & Willmannin vientiliikkeessä Lyypekissä Saksassa. Palattuaan Suomeen Kontro oli vuoden verran helsinkiläisen toiminimi Otto Lumme & Kumppanin palveluksessa, kunnes perusti tammikuussa 1914 oman yrityksen Toiminimi Kontro & Kuosmanen yhdessä Juho Kuosmasen kanssa.
Toiminimi Kontro & Kuosmanen toimi pääasiassa kahvi- ja vilja-agentuurina. Sillä oli liikesuhteita muun muassa suurten brasilialaisten kahvinvientiliikkeiden kanssa ja se toi Suomeen viljaa sekä välitti brasilialaista kahvia. Vuonna 1918 Toiminimi Kontro & Kuosmanen ja Suomen Kahvituonti Oy yhdistyivät uudeksi yhtiöksi nimeltä Suomen Valtamerentakainen Kauppa Oy (myöhemmin Valtameri Oy). Tässä yhtiössä oli osakkaina myös useita suomalaisia tukkuliikkeitä. Toiminimi Kontro & Kuosmasen kaupallinen toiminta päättyi tammikuussa 1919, ja osakkaista Kuosmanen siirtyi Suomen Valtamerentakainen Kauppa Oy:n toimitusjohtajaksi ja johtokunnan puheenjohtajaksi. Kontro sitä vastoin siirtyi puunjalostusteollisuuden palvelukseen.
Kontro ja Kuosmanen ostivat 1917 Reposaaren Höyrysaha Osakeyhtiön osakkeet Alfred Kordelinin kuolinpesältä. Jo vuonna 1914 he olivat ostaneet Wiipurin Saha Osakeyhtiön osake-enemmistön. Kontro toimi molempien yhtiöiden toimitusjohtajana, ja 1920-luvun loppuun mennessä yhtiöiden osakkeet siirtyivät hänelle.
Kontro lahjoitti 1921 rahaa Viipurin Sahateollisuuskoulun perustamiseen, ja hän tuki rahallisesti myös Kauppakorkeakoulua ja Turun yliopistoa. Kontro oli myös perustamassa yhdessä toisen sahanomistajan Pekka Supisen kanssa yksityissahojen yhdistystä Suomen Puunjalostusliittoa joka jäi kuitenkin lyhytikäiseksi.
K. D. Sethna

Kaikhosru Dadhaboy Sethna (hindiksi कैखुसरो दादाभाई सेठना), myös Amal Kiran (hindiksi अमल किरण, s. 26. marraskuuta 1904 – 29. kesäkuuta 2011) oli intialainen runoilija, kirjailija, filosofi ja kulttuurikriitikko. Hän julkaisi kymmeniä alaansa käsitteleviä teoksia.
K. D. Sethna opiskeli Bombayn yliopistossa ja aloitti vuonna 1927 Ashramissa, jossa hänestä tuli yksi Sri Aurobindon varhaisimpia oppilaita. Sri Aurobindo antoi hänelle myös nimen ”Amal Kiran” vuonna 1930. Sethna toimitti Mother India -lehteä lähes puolen vuosisadan ajan vuodesta 1949.
Hindulaisuudestaan huolimatta Sethna oli syntyjään parsilainen.
Jossakin... Suomessa

| Jossakin> .. Suomessa Topi Sorsakoski ja Kulkukoirat |
| --- | --- | --- |

Livealbumin tiedot
 Äänitetty : Vantaalla, Joensuussa, Parikkalassa ja Keuruulla
 Julkaistu: 22. kesäkuuta 2005
 Tuottaja(t): Pekka Tammilehto
 Tyylilaji: iskelmä
 Levy-yhtiö: Topi Sorsakoski Oy
Topi Sorsakosken muut julkaisut
| Luotu lähtemään 2002 | Jossakin... Suomessa 2005 | Muistojeni laulut – 30 hienointa levytystä 2008 |
Jossakin... Suomessa on Topi Sorsakoski ja Kulkukoirat -yhtyeen livealbumi, joka julkaistiin 22. kesäkuuta 2005. Se äänitettiin Vantaan, Joensuun, Parikkalan ja Keuruun keikoilla. Kolmestakymmenestä kappaleesta 17 valitsi Sorsakoski itse. Joihinkin kappaleisiin ei saatu käännöslupia riittävän ajoissa.
Kappaleet

Kaikki kappaleet sovittaneet Topi Sorsakoski ja Kulkukoirat.
Ykkönen – 3.07 (alkup. Number One, säv. A. Forgman, suom. san. Saukki)
Kirje – 2.43 (säv. Johnny Liebkind, suom. san. Jukka Itkonen)
The Lonely Bull – 2.26 (säv. Herb Alpert)
Haavekuva – 3.48 (säv. Cyril Ornadel & David West, suom. san. Erkki Ainamo)
Luoksein tuu – 3.51 (alkup. Only You, säv. Buck Ram & Ande Rand, suom. san. Matti Tuononen)
Eeva – 3.53 (säv. Benedict Silberman & Van Aleda, suom. san. Orvokki Itä)
Ajomies – 3.36 (Trad., san. Reino Helismaa)
Kyyneleet – 3.16 (säv. Geoff Stephens, suom. san. Pekka Eronen)
Luotu lähtemään – 3.28 (säv. Ritchie Blackmore & David Coverdale, suom. san. Tuononen)
Kaipaan sua – 2.32 (säv. Trad., suom. san. Johnny Liebkind)
Kaksi kitaraa – 3.11 (säv. Trad., suom. san. Reino Helismaa)
Liisan koira – 3.18 (alkup. Walking the Dog, säv. Rufus Thomas, suom. san. Jussi Raittinen)
Little Sister – 2.38 (säv. Doc Pomus & Mort Shuman)
Kuinka saatoitkaan – 3.17 (säv. Fred Wise, Kay Twomey & Ben Weisman, suom. san. Saukki)
Itämaista rakkautta – 2.46 (säv. Tibor Kalmar, suom. san. Martti Jäppilä)
Elokuun viimeinen päivä – 3.30 (säv. W. Walker & G. Sullivan, suom. san. Juice Leskinen)
Sapelitanssi – 3.13 (säv. Aram Khachaturian)
Kokoonpano

Topi Sorsakoski
Seppo Alajoki – kitarat
Jyrki Telilä – kitarat
Jari Luostari – basso
Jarmo Kirsilä – rummut, taustalaulut
K. E. Heikkilä

Kaarlo Evert Heikkilä (17. lokakuuta 1875 Lavia – 26. lokakuuta 1933 Tampere) oli suomalainen kauppias ja vaatetustehtailija. Hän perusti vuonna 1919 Tampereelle Heikkilä & Kestilän pukutehtaan yhdessä turkulaisen Heikki Kestilän kanssa.
Maanviljelijän poikana syntynyt Heikkilä kävi kansakoulun ja siirtyi sitten 15-vuotiaana Mänttään, jossa hän toimi kauppa-apulaisena. Vuonna 1898 Heikkilä avasi Mäntässä oman sekatavarakaupan, jota hän piti vuoteen 1906 saakka. Heikkilä perusti 1907 Mänttään Mäntän Paita- ja Esiliinatehtaan päällys- ja alusvaatteiden valmistamista varten. Tehdas sähköistettiin 1914 ja se tuotti paljon vaatetavaraa armeijan käyttöön. Vuonna 1918 Heikkilä siirsi tehtaan Tampereelle ja aloitti sotilasvaatteiden valmistuksen K. E. Heikkilän Liinavaate- ja Pukutehtaan nimellä. Heikkilä muodosti 1919 uuden yrityksen nimellä Puku- ja Liinavaatetehdas Oy Kalevi. Yrityksen toimintaan liittyivät osakkaiksi Pekka Leskinen ja Heikki Kestilä ja maaliskuussa 1919 yrityksen nimeksi muutettiin Heikkilä & Kestilä Osakeyhtiö.
Heikkilä & Kestilän pukutehtaan tuotemerkkejä olivat miesten Leijonapuku ja naisten HEKETA. Yhtiö oli yksi ensimmäisiä tehdaspukujen valmistajia Suomessa. Yritys toimi aluksi vuokratiloissa kunnes sille valmistui vuonna 1926 oma nelikerroksinen rakennusmestari Heikki Tiitolan suunnittelema tehdasrakennus Tampereen Nalkalan kaupunginosaan. Yrityksen palveluksessa oli 1920-luvun lopulla noin 230 työntekijää. Laskusuhdenne aiheutti kuitenkin sen että yhtiön tulos kääntyi 1929 tappiolliseksi ja samana vuonna Heikki Kestilä erosi yhtiön johtokunnasta. Heikkilä & Kestilä Oy fuusioitui maaliskuussa 1931 vuonna 1920 perustetun, sotilaspukimia valmistaneen Vaatetus Osakeyhtiön kanssa, uuden yhtiön nimi oli Yhtyneet Pukutehtaat Oy. Yhtyneet Pukutehtaat Oy osti jo kesäkuussa 1931 Kauppiaitten Pukutehdas Oy:n. Yhtyneet pukutehtaat Oy otti 1930-luvulla käyttöön Leijona-tuotemerkin ja valmisti sotilaspukuja Suomen armeijalle sekä suojeluskunta- ja Lotta Svärd-pukuja. SOK osti vuonna 1941 Yhtyneet Pukutehtaat Oy:n ja muodosti siitä tytäryhtiön nimellä Yhtyneet Pukutehtaat Leijona. Tampereen pukutehtaan nimeksi muutettiin 1972 Oy Leijona-Pukine Ab. Nalkalan pukutehdas toimi Leijona-Pukine nimisenä aina vuoteen 1983 saakka.
Heikkilä oli Suomen sisällissodan aikana valkoisten Hämeen ryhmän esikunnassa intendenttinä. Myöhemmin hän osallistui suojeluskuntien toimintaan ja oli mukana perustamassa toukokuussa 1929 sisällissodan valkoisten veteraanijärjestöä Vapaussodan Rintamamiesten Liittoa.
Runoilija Lasse Heikkilä oli enonsa K. E Heikkilän perheessä kasvattipoikana ja hän sai kasvatti-isänsä sukunimen 1930 kun Heikkilän oma poika Matti kuoli 18-vuotiaana polioon.
KRISS Vector

KRISS Vector
KRISS Vector on yhdysvaltalaisen Transformational Defense Industries -yhtiön kehittämä ja valmistama .45 ACP -kaliperinen massasulkuinen konepistooli, jonka Kriss Super V -toimintamekanismi on suunniteltu pienentämään ampujan tuntemaa rekyyliä.
Aiheesta muualla

Valmistajan sivu (Arkistoitu – Internet Archive)
World Guns
KRS-TV

KRS-TV on Kristiinankaupungin paikallinen televisiokanava. KRS-TV aloitti toimintansa 1980 ja vuonna 1993 se sai toimiluvan. Kanavan ohjelmisto on kaksikielistä.
Ohjelmatarjontaa on kaksi kertaa viikossa tiistaisin ja perjantaisin, kun taas kaupunginvaltuuston istunnot lähetetään torstaisin. Ohjelmatarjonta koostuu paikallisista tapahtumista ja kulttuurista, suorina lähetyksinä kanava lähettää muun muassa kaupunginvaltuuston istunnot.
Aiheesta muualla

https://www.krstv.fi
K. E. Palmén

K. E. Palmén (1923)
K. E. (Karl Evert) Palmén (28. tammikuuta 1857 Helsinki – 6. kesäkuuta 1940 Helsinki) oli suomalainen kutomateollisuuden yritysjohtaja ja moninkertainen valtiopäivämies, joka sai vuorineuvoksen ja kunniatohtorin arvot.
Palménin vanhemmat olivat vapaaherra, prokuraattori, professori Johan Philip Palmén ja Adolfina Fredrika Emilia Sallmén. Hänen sisaruksiaan olivat yhteiskunnallinen vaikuttaja Fanny Palmén, eläintieteilijä J. A. Palmén ja historiantutkija, poliitikko E. G. Palmén. Palménin puoliso vuodesta 1883 oli Hilda Octavia Embleton-Samson (k. 1942). Kemisti, professori John Palmén (1884–1952) oli heidän poikansa. K. E. Palmén valmistui koneinsinööriksi Polyteknillisestä opistosta 1879 ja filosofian kandidaatiksi 1881. Hän opiskeli 1881–1883 ulkomailla matematiikkaa ja mekaniikkaa ja tuli viimeksi mainittuna vuonna geometrian opettajaksi Polyteknilliseen opistoon. Opiston vararehtorina hän toimi 1890-1896, minkä jälkeen hän siirtyi teollisuushallituksen teollisuusintendentiksi. 1899 Palménista tuli Forssa-yhtiön isännöitsijä, mitä tehtävää hän hoiti 20 vuotta, 1919 saakka. 1903 Palmén oli perustamassa Puuvillatehtaiden yhtymää ja toimi sen puheenjohtajana 1903–1909 sekä 1921–1932. Jokioisten-Forssan rautatieyhtiön hallituksen puheenjohtaja hän oli 1911–1923. Palmén kuului myös muun muassa Kutomateollisuuden työnantajaliiton, Suomen teollisuusliiton ja Pohjoismaiden Yhdyspankin johtoelimiin ja työskenteli useissa eri opetusta ja liikennettä käsitelleissä komiteoissa. 1886–1895 hän oli Tekniska Föreningen in Finland -järjestön sihteeri ja aikakauskirjan toimittaja. Vuorineuvoksen arvo Palménille myönnettiin 1920 ja tekniikan kunniatohtorin arvo 1934.
Palmén oli sukunsa edustaja aatelissäädyssä valtiopäivillä 1888, 1891, 1894, 1897, 1899, 1900, 1904–1905 ja 1905–1906.
John Squire

John Squire.
John Squire (s. 24. marraskuuta 1962) on brittiläinen rockmuusikko, joka tunnetaan parhaiten 1990-luvun rockyhtye The Stone Rosesin kitaristina ja keulakuvana. Squire joutui lähtemään yhtyeestä vuonna 1996 rajun kokaiininkäyttönsä takia. Yhtye hajosi myöhemmin samana vuonna. Squiren soittotyyli on saanut paljon vaikutteita muun muassa Jimmy Pagen bluesvaikutteisista hard rock -riffeistä ja -sooloista sekä Jimi Hendrixin funktyyppisestä riffittelystä. Squire käyttää myös paljon wah-wah-efektiä esimerkiksi kitarasooloissaan.
Squire perusti The Seahorses -yhtyeen, joka hajosi pari vuotta debyyttialbuminsa jälkeen vuonna 1999. Oasis-yhtyeen laulaja Liam Gallagher teki Squiren kanssa yhden kappaleen yhdessä kyseisellä albumilla. Nykyään Squire on soolouralla ja maalailee tauluja. Hän maalasi kannen The Stone Rosesin debyyttialbumiin The Stone Roses ja moniin muihin yhtyeen julkaisuihin.
Albumit > The Stone Roses

The Stone Roses (1989)
Second Coming (1994)
Albumit > The Seahorses

Do It Yourself (1997)
Albumit > Sooloura

Time Changes Everything (2002)
Time Changes Everything Live EP (2003) (julkaistu ainoastaan Japanissa)
Marshall’s House (2004)
Aiheesta muualla

John Squiren virallinen verkkosivusto (englanniksi)
Jokohaman metro

| Jokohaman metro |
| --- | --- |

 Jokohaman metron linjakartta
Tyyppi:  metro
Sijainti:  Jokohama, Japani
Avattu:  16. joulukuuta 1972
Pituus:  53,4 km
Asemia:  40
Linjoja:  2
Liikennöitsijä(t):  Jokohaman kaupungin liikennelaitos
Matkoja vuodessa:  232 426 000 (2015)
Jokohaman metron 3000V-sarjan juna
Higashi-Yamatan metroasemaa vihreällä linjalla
Jokohaman metro (jap. 横浜市営地下鉄, Yokohama-shiei chikatetsu) on Japanin Jokohaman kaupunkia palveleva metrojärjestelmä. Sitä hallinnoi Jokohaman kaupungin liikennelaitos (jap. 福岡市交通局, Yokohama-shi kōtsūkyoku). Järjestelmään kuuluu kaksi linjaa, sininen linja ja vihreä linja, joiden yhteispituus on 53,4 kilometriä ja joilla on 40 asemaa. Vuonna 2015 Jokohaman metro kuljetti noin 232 miljoonaa matkustajaa; päivittäin käyttäjiä oli sinisellä linjalla noin 520 000, vihreällä 130 000.
Historia

Jokohaman kaupunginvaltuusto päätti metrojärjestelmän rakentamisesta heinäkuussa 1966. Kaupungin maaperä tunnetaan heikkoudestaan: rakennustöiden edetessä kohdattuja vaikeita olosuhteita ratkaistiin eri keinoin, joilla oli oma vaikutuksensa maanrakennustekniikan kehittymiseen. Sinisen linjan ensimmäinen, 5,2 kilometrin pituinen osuus avattiin liikenteelle joulukuussa 1972. Sen jälkeen linjaa vähitellen pidennettiin niin, että se saavutti nykyisen yli 40 kilometrin mittansa vuonna 1999. Sitä lyhyempi vihreä linja avattiin vuorostaan vuonna 2008.
Linjat

Jokohaman metroon kuuluu virallisesti kolme linjaa, mutta niistä kahta liikennöidään yhtenä, 40,4 kilometrin pituisena sinisenä linjana. Se kulkee pohjois–eteläsuuntaisesti Azaminosta kaupungin keskiosien halki Shin-Yokohaman ja Jokohaman rautatieasemien kautta Totsukaan ja Fujisawan kaupungin Shōnandaihin saakka. Sinisellä linjalla ajetaan myös kaisoku-pikavuoroja, jotka ohittavat osan asemista. Vihreä linja palvelee puolestaan kaupungin pohjoisosien lähiöitä ja siltä on kahdelta asemalta vaihtoyhteys siniselle linjalle. Molemmilta linjoilta on lisäksi useita vaihtoyhteyksiä eri rautatieyhtiöiden, JR Higashi-Nihonin, Tōkyūn, Keikyūn, Sōtetsun, Jokohama-pikarautatien ja Odakyūn linjoille.
| Väri | Väri | No>  | Linja | Japaniksi | Reitti | Pituus |
| --- | --- | --- | --- | --- | --- | --- |
| Sininen |  | 1 · 3 | Sininen linja | ブルーライン | Shōnandai–Azamino | 40,4 km |
| Vihreä |  | 4 | Vihreä linja | グリーンライン | Hiyoshi–Nakayama | 13,0 km |
Aiheesta muualla

Kuvia tai muita tiedostoja aiheesta Jokohaman metro Wikimedia Commonsissa
Jokohaman metron internetsivut (Arkistoitu – Internet Archive) (japaniksi) (englanniksi) (kiinaksi) (koreaksi)
Juho Karppinen

Juho Karppinen (s. 1983 Raisio) on suomalainen soutaja. Hän edustaa Nesteen Soutajia ja häntä valmentaa hänen isänsä, soudun olympiavoittaja Pertti Karppinen.
Karppinen aloitti yksikkösoudun vuonna 2006. Hän on saavuttanut SM-kultaa yksikköjen 2 000 metrillä vuosina 2009, 2010 ja 2012. Vuonna 2009 hän souti myös pronssia kaksikoissa isänsä Pertti Karppisen kanssa. Kaksikossa hänen parinaan on soutanut myös Robert Ven.
Vuonna 2009 Karppinen sai pronssia Pohjoismaiden mestaruuskisoissa. Vuoden 2010 EM-kilpailuissa hän oli yhdeksäs. Saman vuoden MM-kisoissa hän oli 20:s. Vuonna 2013 Karppinen voitti hopeaa Pohjoismaiden mestaruuskilpailuissa.
Myös Karppisen sisar Eeva Karppinen ja serkku Suvi Karppinen ovat kilpasoutajia.
KSCERATO

| KSCERATO> Henkilötiedot |
| --- | --- |
Koko nimi:  Kaike Silva Cerato
Syntynyt: 12. syyskuuta 1999 (ikä 25)
Kansalaisuus:   Brasilia
Ammatti:  Ammattipelaaja
Elektronisen urheilun pelaaja
Pelaajanimi:  KSCERATO
Aktiivisena:  2015–
Nyk. joukkue:  FURIA Esports
Rooli:  Kivääripelaaja
Peli:  Counter-Strike 2
Kaike ”KSCERATO” Cerato (s. 12. syyskuuta 1999) on brasilialainen Counter-Strike 2 -ammattilainen. Hän on edustanut vuodesta 2018 FURIA Esportsia.
FURIA saavutti KSCERATO riveissään tärkeimmän voittonsa syyskuussa 2020, kun se voitti ESL Pro League Season 12: North America -turnauksen. Muita merkittäviä voittoja joukkue on ansainnut turnauksista ESEA Season 31: Global Challenge, Arctic Invitational 2019, DreamHack Masters Spring 2020: North America, Elisa Invitational Summer 2021 ja PGL Major Antwerp 2022: American RMR.
Saavutukset

Sija 7. parhaan brasilialaisen pelaajan arvioinnissa vuonna 2018 / DRAFT5.
Sija 18. HLTV TOP 20 -arvioinnissa vuonna 2020.
Sija 15. HLTV TOP 20 -arvioinnissa vuonna 2021.
Sija 9. HLTV TOP 20 -arvioinnissa vuonna 2022.
Sija 19. HLTV TOP 20 -arvioinnissa vuonna 2023.
Juan Manuel Márquez

| Juan Manuel Márquez |
| --- | --- |

Henkilötiedot
Koko nimi:  Juan Manuel Márquez Méndez
Syntynyt: 23. elokuuta 1973 México
Kansalaisuus:  Meksiko
Nyrkkeilijä
Lempinimi:  Dinamita, JMM
Pituus:  170  cm
Paino:  69 kg
Painoluokka:  ylempi höyhensarja
Kätisyys:  oikeakätinen
Ammattilaistilastot
Ottelut:  64
Voitot:  56
– tyrmäysvoitot:  40
Tappiot:  7
Ratkaisemattomat:  1
Juan Manuel Márquez Méndez (s. 23. elokuuta 1973 México) on meksikolainen ammattilaisnyrkkeilijä. Hän on entinen WBC-liiton ylemmän höyhensarjan ja IBF-, WBA- ja WBO-liittojen höyhensarjan maailmanmestari.
Muuta

Márquezilla on tapana juoda omaa virtsaansa.
Juan Manuel Lillo

| 0 | 1 | 2 |
| --- | --- | --- |

Henkilötiedot
Koko nimi: Juan Manuel Lillo Díez
Syntymäaika: 2. marraskuuta 1965 (ikä 58)
Syntymäpaikka: Tolosa, Espanja
Seura
Seura: Al-Sadd
Tehtävä: päävalmentaja
Valmennusura
1981–1985 1985–1988 1988–1991 1991–1992 1992–1996 1996–1997 1998 2000–2001 2003–2004 2004–2005 2005–2006 2008–2009 2009–2010 2014 2015–2016 2016–2017 2017 2018–2019 2019–2020 2020–2022 2022–: Amaroz KE Tolosa Mirandés Cultural Leonesa Salamanca Oviedo Tenerife Zaragoza Ciudad Murcia Terrassa Dorados Sinaloa Real Sociedad Almería Millonarios Chile (apuvalmentaja) Sevilla (apuvalmentaja) Atlético Nacional Vissel Kobe Qingdao Huanghai Manchester City (apuvalmentaja) Al-Sadd
Juan Manuel "Juanma" Lillo Díez (s. 2. marraskuuta 1965 Tolosa, Guipúzcoa, Espanja) on espanjalainen jalkapallovalmentaja. Hän toimii Al-Saddin päävalmentajana.
Lillo on toiminut joukkueiden valmentajana jo ennen kuin hän oli ehtinyt täyttää edes 20 vuotta. Hänestä tuli kaikkien aikojen nuorin päävalmentaja Espanjan pääsarjassa, kun hän oli Salamancan perämisessä kaudella 1995–1996.
Aiheesta muualla

Juanma Lillon tilastot BDFutbol -sivustolla (englanniksi)
| 0 | 1 | 2 | 3 |
| --- | --- | --- | --- |
|   | Edeltäjä: Hugo Sánchez | Almerían päävalmentaja 12/2009–11/2010 | Seuraaja: José Luis Oltra |
| 0 | 1 | 2 | 3 |
| --- | --- | --- | --- |
|   | Edeltäjä: Javi Gracia | Al-Saddin päävalmentaja 2022– | Seuraaja: – |
Just (Tuure Kilpeläisen albumi)

| Just Tuure Kilpeläinen |
| --- | --- | --- |

Studioalbumin tiedot
 Äänitetty : maalis–marraskuu 2004
 Julkaistu: 19. tammikuuta 2005
 Formaatti: CD
 Tuottaja(t): Jussi Jaakonaho
 Tyylilaji: pop
 Kesto: 06.29
 Levy-yhtiö: Grandpop
Tuure Kilpeläisen muut julkaisut
| Tuure Kilpeläinen 2003 | Just 2005 | Kysymyksiä sudelle 2006 |
Singlet albumilta Just
 ”Lusikat laatikossa” Julkaistu: 2004  ”Turisti” Julkaistu: 2005  ”Viisi virhettä” Julkaistu: 2005  ”Rakkautta ruttopuistossa” Julkaistu: 2005
Just on Tuure Kilpeläisen toinen studioalbumi, joka julkaistiin vuonna 19. tammikuuta 2005.
Kappaleet

Sävellykset ja sanoitukset Tuure Kilpeläinen.
Just – 4.15
Lusikat laatikossa – 3.03
Turisti – 3.54
Viisi virhettä – 3.52
Joskus mies saa mitä tahtoo – 3.56
Rakkautta ruttopuistossa – 4.24
Seis seis seis – 4.54
Syy & seuraus – 3.35
Mies jolle kukaan ei naura – 4.27
Hauras aamu – 3.58
Vielä kerran – 3.11
Kokoonpano

Tuure Kilpeläinen – laulu, piano, akustinen kitara
Jussi Jaakonaho – tuottaja, äänittäjä
Arvostelut

Soundi:
Aiheesta muualla

Diskografia Tuure Kilpeläisen sivuilla (Arkistoitu – Internet Archive)
Essexin piirikunta (New Jersey)

Essexin piirikunta (engl. Essex County) on Yhdysvaltojen New Jerseyn osavaltiossa sijaitseva piirikunta. Piirikunta kuuluu New Yorkin metropolialueeseen ja sen hallintokeskus on Newark. Asukasluku oli vuoden 2010 väestönlaskennan mukaan 783 969. Piirikunta on perustettu 1683.
Maantiede

Yhdysvaltain väestönlaskentaviraston mukaan piirikunnan pinta-ala on 336 km², josta 327 km² on maata ja 9 km² (2,54 %) on vettä. Essexin piirikunta on New Jerseyn osavaltion piirikunnista asukasluvultaan toiseksi suurin Bergenin piirikunnan jälkeen ja sen asukastiheys on toiseksi suurin Hudsonin piirikunnan jälkeen.
Piirikunnan maasto kohoaa pääosin tasaisesta itäosasta Watchung-vuoriston harjanteisiin lännessä, joiden takana maaston korkeus laskee Passaic-joen laaksossa. Korkein kohta on 201 metriä.